
              Αθήνα  26  Οκτωβρίου  2010
Προς


τις Ελεγκτικές Εταιρείες
[με την παράκληση να ενημερώσετε

σχετικά τους Ορκωτούς Ελεγκτές Λογιστές σας]
Θέμα: Αγορά και πλήρη λειτουργία ελεγκτικού μηχανογραφικού προγράμματος CCH Audit Automation.
Όπως γνωρίζετε με την απόφασή του ΣΤ 13/14.10.2009 το Εποπτικό Συμβούλιο του Σ.Ο.Ε.Λ. είχε αποφασίσει την αγορά  ηλεκτρονικού ελεγκτικού προγράμματος, με την ονομασία CCH Audit Automation, της Αγγλικής εταιρείας CCH SOFTWARE WOLTERS KLUWER
Στην πρόσκλησή του δε για δηλώσεις συμμετοχής, με σκοπό την αγορά, την εκπαίδευση και την πιλοτική εφαρμογή του ,ανταποκρίθηκαν 14 ελεγκτικές εταιρείες.

Οι ελεγκτικές εταιρίες μετά από τα σεμινάρια που διεξήχθησαν και την πιλοτική εφαρμογή του λογισμικού, θα πρέπει πλέον να προχωρήσουν στην απόκτηση των αδειών χρήσης και να λειτουργήσουν πλήρως την προσαρμοσμένη εφαρμογή. 

Ήδη από  την εταιρεία CCH Software μας έχει σταλεί πρόσφατα, σε ηλεκτρονική μορφή, αναθεωρημένη μεθοδολογία (νέο masterpack IPCAS 06) με τα τελευταία ΔΠΕ. 

Έχει ξεκινήσει από το ΣΟΕΛ μετάφραση στα Ελληνικά, η οποία εκτιμάται ότι  θα έχει ολοκληρωθεί έως 15.11.2010 οπότε και θα δοθεί στην εταιρία CCH, για ενσωμάτωση στο masterpack.

Ενέργειες-Διαδικασίες  για υλοποίηση

Με στόχο την γρήγορη υλοποίηση των παραπάνω, το Εποπτικό Συμβούλιο έχει αποφασίσει όπως οι διαδικασίες αγοράς και λειτουργίας του CCH Software γίνουν ως εξής :
Αγορά (εντός του Νοεμβρίου 2010) του προγράμματος στα Αγγλικά, από όσες εταιρείες είχαν εκδηλώσει ενδιαφέρον (μέσω Σ.Ο.Ε.Λ.), καθώς και από τυχόν άλλες ενδιαφερόμενες εταιρείες. Όποιες εταιρείες επιθυμούν να αποκτήσουν συγκεκριμένο αριθμό αδειών στο μεταφρασμένο software παρακαλούνται να το αναφέρουν χωριστά.

Άμεση εφαρμογή και λειτουργία του με την υπάρχουσα δομή. Έχει συσταθεί  στο Σ.Ο.Ε.Λ. ομάδα-επιτροπή από επιλεγμένους «εκπαιδευτές». Σκοπός της η επίλυση προβλημάτων και η υποστήριξη προς τους χρήστες κατά την πρώτη εφαρμογή, η αξιολόγηση των προτάσεων για τυχόν βελτιώσεις και προσαρμογές, διενέργεια τυχόν παραμετροποιήσεων, η επικοινωνία με τον προμηθευτή και γενικότερα η λειτουργία της ως συνδετικός κρίκος μεταξύ Σ.Ο.Ε.Λ., ελεγκτικών εταιρειών  και προμηθευτή.

Οι δε εκπαιδευθέντες, θα αναλάβουν να εκπαιδεύσουν τους χρήστες του λογισμικού στις ελεγκτικές εταιρείες που απασχολείται ο κάθε ένας. 

Σταδιακά θα ενσωματώνονται στο πρόγραμμα οι αλλαγές και οι προσθήκες (μετάφραση, παραμετροποίηση κ.λ.π.) και θα δίδονται οι νέες version στους χρήστες.

Από τον προμηθευτή μας γνωστοποιήθηκε πως όσοι χρήστες εργάσθουν στο Αγγλικό software, μπορούν στη συνέχεια εάν θέλουν να μεταφέρουν τις εργασίες τους, στο μεταφρασμένο Ελληνικό masterpack.

Υπενθυμίζουμε ότι το κόστος αγοράς του λογισμικού θα ανέλθει σε € 116 ανά άδεια χρήσης, το δε κόστος της ετήσιας συνδρομής σε € 78 ανά άδεια χρήσης με προοπτική μείωσης έως και 50%. Οι τιμές αυτές είναι ιδιαίτερα χαμηλές και αυτό προκύπτει από τη σύγκριση με τις τιμές που διατίθενται στην αγορά  διάφορα λογισμικά (π.χ. λογιστικά πακέτα, εφαρμογές γραφείου, antivirus, κ.α.)

Όπως σας είχαμε αναφέρει, για λόγους οικονομίας κλίμακας, ενιαίου προγραμματισμού, προσαρμογής και παραμετροποίησης η αγορά του λογισμικού, η εκπαίδευση και οι σχετικές ενέργειες και διαδικασίες, μέχρι την εφαρμογή και λειτουργία του, θα υλοποιηθούν μέσω του Σ.Ο.Ε.Λ.

Οι ενδιαφερόμενες ελεγκτικές εταιρίες θα πρέπει να δηλώσουν στο Σ.Ο.Ε.Λ. έως 3 Νοεμβρίου 2010, με την ηλεκτρονική αποστολή του συνημμένου εντύπου στο        e-mail: despina.mar@gmail.com
i) Πόσες άδειες χρήσης θα αποκτήσουν στην πρώτη πλήρη εφαρμογή (Οκτ. 2010)

ii) Τα στοιχεία του προσώπου που θα συμμετέχει στις συναντήσεις στο Σ.Ο.Ε.Λ. που θα γίνονται από την ομάδα υποστήριξης -επιτροπή και θα έχει το ρόλο του ενδιαμέσου για την επικοινωνία εταιρίας- Σ.Ο.Ε.Λ.
 Καλούνται δε τα πρόσωπα αυτά να συμμετάσχουν σε συνάντηση (σχετικά με το CCH) που θα γίνει στο Σ.Ο.Ε.Λ. την Πέμπτη  4  Νοεμβρίου  2010 και ώρα 09:30 
Θα πρέπει να σημειωθεί ότι οι προαναφερόμενες πρωτοβουλίες του Εποπτικού Συμβουλίου αποσκοπούν στην παροχή βοήθειας προς τους συναδέλφους οι οποίοι δεν έχουν εύκολη πρόσβαση στην σύγχρονη τεχνολογία και αναμένεται ότι το επιλεχθέν πρόγραμμα θα τύχει ευρείας αποδοχής.
Ο ΠΡΟΕΔΡΟΣ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Συνημμ: 1
Εσωτερική Διανομή:

· Λογιστήριο Σ.Ο.Ε.Λ.
ΕΝΤΥΠΟ ΔΗΛΩΣΗΣ ΑΔΕΙΩΝ ΧΡΗΣΗΣ ΠΡΟΓΡΑΜΜΑΤΟΣ CCH Audit Automation
Αθήνα ...................................................... 2010

Προς  Σ.Ο.Ε.Λ.

Ο/Η υπογεγραμμένος/νη ................................................................................................ ως εκπρόσωπος της Ελεγκτικής Εταιρείας ................................................................................ δηλώνω ότι θα αποκτήσουμε στη πλήρη εφαρμογή συνολικά ......................................... άδειες χρήσης.

Από την εταιρεία μας θα μετέχει στις συναντήσεις στο Σ.Ο.Ε.Λ. και θα έχει την επικοινωνία με την ομάδα – επιτροπή του Σ.Ο.Ε.Λ. για το CCH ο/η:

Όνομα:...................................................................................................................................

Επώνυμο: ..............................................................................................................................

Διεύθυνση επικοινωνίας: ......................................................................................................

Τηλέφωνα:.............................................................................................................................

e-mail:…………………………………………………………………………..…………

Ο/Η δηλών – ουσα

................................................................................

